# name
Modelització i anàlisi de les prediccions d’Alexandre Deulofeu

# metadata.dc.description[].value
Treballs Finals de Grau en Estadística UB-UPC, Facultat d'Economia i Empresa (UB) i Facultat de Matemàtiques i Estadística (UPC), Curs: 2023-2024, Tutor: Marcelino García Solera

# metadata.dc.description.abstract[].value
Aquest treball de final de grau se centra en l'anàlisi estadística de la durada dels imperis al llarg de la història, amb les prediccions formulades per Alexandre Deulofeu. Deulofeu va proposar una teoria cíclica de la història basada en l'evolució dels imperis, suggerint que aquests passen per fases predeterminades amb una durada específica. Per validar aquesta teoria, s’ha realitza una anàlisi descriptiva de diverses variables recollides, com l’àrea, la població o les durades de les diferents fases dels imperis.
El treball es divideix en diverses seccions. La primera secció introdueix la teoria de Deulofeu i en presenta les hipòtesis que es volen verificar. Es descriu la metodologia emprada i es procedeix en l’anàlisi de les variables.
Aquesta part s’inicia amb l'anàlisi descriptiva. S’han usat diverses tècniques estadístiques per examinar les distribucions de les variables d'interès, així com gràfics i taules. Amb això, s’ha analitzat el comportament de les variables a utilitzar, trobant patrons de comportament, valors atípics i altres suposicions a tenir en compte.
Posteriorment, el treball es focalitza en el desenvolupament de models estadístics per predir la durada dels imperis. S'han utilitzat fins a quatre models de regressió lineal i un model de predicció. Els quatre models de regressió tenen finalitats explicatives envers a cada fase imperial. Amb aquests es buscava poder donar explicació a què provocava que unes fases duressin més que unes altres. L’altre model, el predictiu, serveix per a fer les prediccions de la durada total. A partir de les dades usades, doncs, permet predir quan durarà un imperi qualsevol ponderant aquelles variables de més importància.
Els resultats mostren que, tot i que es partia amb unes dades molt limitades, s’han trobat evidències que suporten la hipòtesi de Deulofeu dels cicles històrics. No obstant això, les limitacions del treball, amb pocs registres, així com una selecció de variables primària degut a les limitacions de temps, provoquen que les prediccions i anàlisis fetes només expliquin una petita part de totes aquelles variables que influencien la durada dels imperis.
En conclusió, aquest treball final de grau ha estat capaç d’analitzar les prediccions de Deulofeu. Prediccions, algunes de les quals es van fer fa 80 anys, que, a dia d’avui i després d’aquest treball, segueixen tenint una increïble força de exactitud matemàtica. En cinc paraules: la matemàtica de la història.

# metadata.dc.source[].value
Treballs Finals de Grau (TFG) - Estadística UB-UPC

# metadata.dc.title[].value
Modelització i anàlisi de les prediccions d’Alexandre Deulofeu